نصیر آباد : کمشنر نصیرآباد ڈویژن بشیر احمد بنگلزئی نا کماشی ٹی روڈ شکست و وہیکل آرڈیننس آ عمل درآمد ءِ پک کننگ کن اسہ بڑزکو کہولی دیوان اس اڈ ہلک۔ دیوان اٹ ڈی آئی جی نصیرآباد رینج منیر احمد شیخ ڈی آئی جی جی سبی/ڈی آئی جی ہائی ویز علی شیر جکھرانی ڈپٹی کمشنر کچھی سید آغا سمیع اللہ ایڈیشنل کمشنر علی محمد ہانبھی ایس پی ہائی وے عبدالعزیز سرپراہ سیکریٹری ریجنل آر ٹی اے نور احمد ڈومکی این ایچ اے نا ڈپٹی ڈائریکٹر امداد حسین سولنگی ڈی ایس پی محمد یاسین تون اوار ایلو افسرک بشخ ہلکر۔ دیوان آن تران کرسا کمشنر نصیرآباد بشیر احمد بنگلزئی پارینے کہ بلوچستان اٹ مروک آ شکست آتیان کیہی قیمتی انسانی جانک زیان مننگ اٹی ءُ، ٹرانسپورٹر حضرات آتون اوڑدہی کرسا ڈرائیونگ لائسنس تے جانچ پڑتال کننگک۔ انڈر ایج و اوور ایج ڈرائیور حضرات آتا سوب آن شکست آک مننگ اٹی ءُ ہرافتا توننگ بھاز المی ءِ۔ ٹریفک کانود آ عملدرآمد کننگ آن بیدس شکست آتا توننگ المی اف۔ او پارینے کہ پبلک ٹرانسپورٹ اٹ تیل گریزی کننگ نا برخلاف کریک ڈاؤن کننگک۔
(خ ن)
